EMLÉKBESZÉD VÁSÁRHELYI PÁL RT. FELETT. 87 
nem pótolhatják. Mindezek ellenére a csaták tudományos elrendezésében 
csak egy botlás, egy tévedés, sok ezerek életét, megmaradását, s magát a 
győzedelem sikerét is koczkáztathatja, mennyivel inkább a tudatlanság, 
mely minden botlások és tévedések kútfeje. Letűnik a hadi dicsőség napja 
azon nemzetek egéről, melyek a hadi tudományok nélkülözhetetlen alap- 
jait a mathematikai ismereteket megvetik. 
Másfelől a múűipar és szorgalom mezején sincs másképen a dolog. 
Láthatjuk és tapasztalhatjuk a mívelt nemzetek erejét, hatalmát, gazdag- 
ságát, követhetjük is külszínleg azoknak műveit és intézményeit; de ha 
a tudományok mélyebb rejtekeibe illő belátással nem birunk, azoknak 
kivitelében fogunk szenvedni hajótörést, s milliomokat pazarolhatunk el 
a nélkül, hogy a közjó előmozdításában csak egy sikeres lépést is tet- 
tünk volna. 
Elmondom végezetre, hogy ezen tudományok nem virúlnak fel s 
nem is virúltak fel magoktól sehol és soha, hanem ápolásra s közgondos- 
kodásra van szükségök. Ezek nem hasonlók más tudományokhoz, melyek 
társalgási körökben is egy részben megszereztethetnek s terjeszkedhetnek. 
Ezeket nem vihetjük be társalgási köreinkbe, nem szolgálhatnak beszél- 
getéseink tárgyáúl mulatságunkra s gyönyörködésünkre, nem ébresztik 
tetteink egyik fő rugóját a hiúságot, melylyel másoknak tetszeni, mások 
felett fényleni kívánunk , s a fáradalmas munka, komoly figyelem, mély 
elmélkedés, mely e tudomány tanulásával s gyakorlatával együtt jár, ha- 
csak másfelől magasabb czélok elérése nem szolgál ösztönúl, s hacsak 
közápolás nem nyújt segéd kezeket, képesebb elidegeníteni magától, mint 
magához vonni az élet tavaszának örömei után esengő ifjúságot. 
Honunkban a mathematikai tudományok , fájdalom, a közápolásban 
kevéssé részesúlnek , s ily körülmények között futotta meg elhúnyt érde- 
mes tagtársunk e tudományok mezején választott mind elméleti mind gya- 
korlati pályáját. E szempontból itéljük tetteit és törekvéseit, melyeket 
életének egyszerű rövid vázlatában előbocsátottam. Még többet teendő lett 
volna, s azon a ponton állott, hogy tudományának érett gyümölcseivel 
szolgáljon a haza díszére, javára, midőn benne helyezett reményeinknek, 
bizodalmunknak s közhasznú munkás életének hirtelen végét szakasztotta 
véletlen halála. 
